หลัวหยุนซี

หลัวหยุนซี (ชื่อจีน: 罗云熙 พินอิน: Luōyúnxī) นักแสดงและนักร้องชาวจีน เกิดเมื่อวันที่ 28 กรกฎาคม 2531 (ค.ศ.1988) มีชื่อเรียกในภาษาอังกฤษว่า Leo Luo จบการศึกษาจาก Shanghai Theater Academy เอกสาขาบัลเล่ต์

ลีโอเริ่มเป็นที่รู้จักจากบทบาทของเหออี้เชินสมัยเรียนมหาวิทยาลัยจากละครรักโรแมนติกเรื่อง “รอรักกลับมา (My Sunshine)” และเขาประสบความสำเร็จเป็นอย่างมากกับบทบาทของลุ่นอวี้ใน “มธุรสหวานล้ำสลายเป็นเถ้าราวเกล็ดน้ำค้าง (Ashes of Love)” ซึ่งได้รับเสียงตอบรับและคำวิพากษ์วิจารณ์ในเชิงบวกเป็นจำนวนมาก

ลีโอเกิดและเติบโตในเฉิงตู มณฑลเสฉวน ประเทศจีน เมื่อตอนลีโออายุสามขวบ คุณพ่อซึ่งเป็นอาจารย์สอนเต้นได้พบว่าลีโอมีพรสวรรค์ทางด้านนี้ และเริ่มสอนการเต้นให้กับเขา ลีโอได้รับการฝึกฝนอย่างมืออาชีพในวงการบัลเล่ต์มามากกว่าสิบปี ในปี 2005 เขาได้เข้าเรียนใน Shanghai Theater Academy ในปี 2008 ลีโอและเพื่อนร่วมชั้นเรียนของเขาได้เข้าร่วมการแข่งเต้น Lotus Award ครั้งที่ 6 ในประเทศจีน พวกเขาได้แสดงบัลเล่ต์แบบกลุ่มในการแสดงชุด “Tchaikovsky Rhapsody” ซึ่งเป็นการแสดงที่ได้รับเหรียญทองจากการแข่งขัน และลีโอยังได้ขึ้นแสดงเดี่ยวในชุด “The Burning Flame” อีกด้วย

หลังจากจบการศึกษาลีโอได้เข้าทำงานเป็นอาจาร์ยที่โรงเรียนสอนเต้นที่ Macau Conservatory ในระหว่างอยู่ในมาเก๊า เขาได้ร่วมแสดงบัลเล่ต์ "flying to the Moon" ในฐานะนักเต้นนำ และได้รับเลือกให้ร่วมแสดงใน “Celebration of 10th Anniversary of Macau’s transfer of sovereignty: Series of Artistic Performances” ในปี 2009

ในวันที่ 27 ธ.ค. 2010 ลีโอได้เริ่มเดบิวต์จากการเป็นหนึ่งในสมาชิกนักร้องบอยแบรนด์วง JBOY3 และออกซิงเกิ้ลแรกคือ "Promise of Love" จากนั้นก็ออกซิงเกิ้ลที่สอง “Gravity” ในวันที่ 23 มี.ค. 2011 และซิงเกิ้ลที่สาม “Walking Emoji” ในวันที่ 26 ก.ค. 2011 JBOY3 ได้ยุบวงลงในปี 2012

หลังจากนั้นลีโอกับ Fu Longfei (Jason) หนึ่งในสมาชิกของวง JBOY3 ได้ร่วมกันตั้งวงใหม่โดยใช้ชื่อว่า Double JL (双孖JL) พวกเขาได้ออกซิงเกิ้ลแรก “JL" ในเดือนเมษายนปี 2012 และ MV ซิงเกิ้ลที่สอง “Us” ในเดือนสิงหาคมปี 2012 พวกเขามีส่วนร่วมในการทำกิจกรรมต่างๆ มากมายในฐานะวง Double JL รวมถึงได้แสดงความสามารถด้านการร้องเพลงในรายการ “Asian Wave” และจัดรายการวาไรตี้บนอินเทอร์เน็ต “Music ShowShowShow” ตั้งแต่เดือนธ.ค. 2012 ถึง มี.ค. 2013 นอกจากนี้พวกเขายังได้เข้าร่วมงานอีเว้นท์ทางโทรทัศน์อีกหลายรายการ เช่น “Sichuan TV New Year Gala Concert” และ “Shanghai Dragon TV New Year Gala Concert” Double JL ได้ยุบวงลงในเดือนเมษายนปี 2013

ลีโอได้เริ่มงานด้านการแสดงในปี 2012 จากผลงานภาพยนตร์โรแมนติกเรื่อง “The Spring of My Life” คู่กับ Tan Songyun และภาพยนตร์เรื่องนี้ได้ฉายในปี 2015 ในปี 2013 เขาได้เล่นละครเรื่องแรก “Flip in Summer” ซึ่งได้ฉายในปี 2018

ในปี 2014 ลีโอได้รับบท Guo Xin ในเรื่อง “Hello Aliens” ซึ่งเป็นเว็บดราม่าแนว SF ในรั้วโรงเรียน และเขาเริ่มเป็นที่รู้จักกับบทบาทของเหออี้เชินสมัยเรียนมหาวิทยาลัยจากละครรักโรแมนติกเรื่อง “รอรักกลับมา (2015)” หลังละครเรื่องนี้ออกอากาศลีโอก็มีชื่อเสียงมากขึ้น ในปีเดียวกันเขาได้ออกโซโลซิงเกิ้ลชื่อว่า “Endless Summer”

หลังจากนั้นลีโอก็มีงานละครเข้ามาอีกหลายเรื่องไม่ว่าจะเป็นละครแฟนตาซีอิงประวัติศาตร์อย่าง “Fox in the Screen” ในบทบาทของปีศาจจิ้งจอกผู้หลงรักมนุษย์ นอกจากนี้ยังมีละครโรแมนติกแฟนตาซีเรื่อง “ลำนำรักเทพสวรรค์ (A Life Time Love)” ที่เขาได้รับบทบาทเป็นพี่ชายของนักแสดงนำหญิง โดยแสดงคู่กับ Janice Wu ซึ่งเคยแสดงคู่กันมาแล้วในเรื่อง “รอรักกลับมา” และเขายังได้รับบทเป็นกุมารแพทย์ผู้อุทิศตนในละครเกี่ยวกับทางการแพทย์เรื่อง “Children's Hospital Pediatrician”

ลีโอรับบทเป็นตัวเอกฉินหมิงในละครแนวสืบสวนคดีฆาตกรรม “Dead body Reader” ที่ได้ดัดแปลงมาจากหนังสือนิยายเรื่อง “Medical Examiner Dr. Qin” ซึ่งถ่ายทำไปเมื่อปี 2016 และจะเปิดตัวใน Tencent นอกจากนี้เขายังได้พากย์เสียงของ Flame ในภาพยนตร์แอนิเมชั่นแอคชั่น “Dragon Force: So Long, Ultraman” เริ่มฉายเมื่อวันที่ 1 ตุลาคม 2017

เดือนเมษายนปี 2018 ลีโอได้ออกโซโลอัลบั้มแรกของเขา “Love Yourself” โดยมีเพลงในอัลบั้มทั้งหมดสิบเพลง

เดือนสิงหาคมปี 2018 ลีโอได้รับบทเป็นลุ่นอวี้ในละครโรแมนติกแฟนตาซี “มธุรสหวานล้ำสลายเป็นเถ้าราวเกล็ดน้ำค้าง (Ashes of Love)” ซึ่งเป็นละครที่ครองอันดับหนึ่งจากการจัดอันดับทางโทรทัศน์ และยังมียอดเข้าชมทางออนไลน์มากที่สุด ด้วยฝีมือการแสดงอันยอดเยี่ยมของเขาที่เล่นได้เข้าถึงบทบาท ทำให้ได้รับเสียงตอบรับในเชิงบวกและทำให้เขามีชื่อเสียงมากยิ่งขึ้น และเขายังได้เป็นแขกรับเชิญแสดงละครเวทีในรายการ PhantaCity ของสถานีโทรทัศน์หูหนานออกอากาศในวันที่ 19 ต.ค. 2018 【PhantaCity EP12】

นอกจากนี้ลีโอยังได้รับบทหรงฉีฮ่องเต้ผู้เสียสละต่อความรักแห่งแคว้นฉี่อวิ๋นในละครโรแมนติกอิงประวัติศาตร์ “Princess Silver” ที่ได้เริ่มถ่ายทำไปในเดือนเมษายนปี 2018 และรับบทเป็นโจเสี่ยวซานตัวละครนำในเรื่อง “Broker” แสดงคู่กับวิกตอเรีย ซ่ง

●Leo officials weibo

●Leo officials Instagram

●Leo อัลบั้มแรก《Love Yourself》 XIAMI Music

●Leo Instagram for fans

●Luoyunxi Thailand fan club